Wees 'n superster in die slaapkamer | Health24
Wees 'n superster in die slaapkamer
'n Stap-vir-stap program vir mans om 'n ster te wees in die bed.
Behalwe erektiele disfunksie is daar niks wat 'n man se selfvertroue so 'n nekslag kan toedien soos 'n oorsensitiewe sneller nie. As jy gereeld vinniger klaarmaak as wat jy of jou bedmaat sou wou hê – soos vóór omgang, of kort nadat dit begin het – mag jy aan 'n toestand ly wat as premature ejakulasie bekendstaan.
Presies hoe lank dit vat, hang van baie faktore af. Party mans vind dat hulle tydens 'n liefdesessie die eerste keer vinnig ejakuleer. Later daardie selfde nag kan hulle dikwels heelwat langer hou.